b"\n_START_ARTICLE_\nComtat de Coconino\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s de la construcci\xc3\xb3 de l'Atlantic and Pacific Railroad el 1883, la comunitat de la regi\xc3\xb3 septentrional del Comtat de Yavapai va comen\xc3\xa7ar a cr\xc3\xa9ixer. La comunitat es va cansar d'haver de viatjar fins a les llunyanies de Prescott per a fer negocis de comtat. Tamb\xc3\xa9 creien que eren una entitat prou significant per a tenir la seva pr\xc3\xb2pia jurisdicci\xc3\xb3 de comtat. El 1887 van peticionar per a la secessi\xc3\xb3 del Comtat de Yavapai i la creaci\xc3\xb3 del \xc2\xabComtat de Frisco\xc2\xbb (que esdevindria el Comtat de Coconino). Van seguir formant part del Comtat de Yavapai fins al 1891 quan el Comtat de Coconino fou creat i declar\xc3\xa0 la seva seu a Flagstaff.\n_START_SECTION_\nGeografia\n_START_PARAGRAPH_\nSegons el cens del 2000, el comtat tenia una \xc3\xa0rea total de 48.332,3 quil\xc3\xb2metres quadrats, dels quals 48.218,9 quil\xc3\xb2metres quadrats eren terra i 113,4 quil\xc3\xb2metres quadrats (0,23%) eren aigua. \xc3\x89s el segon comtat m\xc3\xa9s gran als Estats Units (excluint boroughs d'Alaska) despr\xc3\xa9s del Comtat de San Bernardino (Calif\xc3\xb2rnia) i \xc3\xa9s, a m\xc3\xa9s, m\xc3\xa9s gran f\xc3\xadsicament que molts pa\xc3\xafsos europeus. T\xc3\xa9 una \xc3\xa0rea m\xc3\xa9s gran que Connecticut, Delaware, Hawaii, Maryland, Massachusetts, Nou Hampshire, Nova Jersey, Rhode Island o Vermont. El punt natural m\xc3\xa9s alt d'Arizona, Humphreys Peak (3.852 metres), es localitza en aquest comtat.\n_START_SECTION_\nReserves \xc3\xadndies\n_START_PARAGRAPH_\nEl Comtat de Coconino t\xc3\xa9 una \xc3\xa0rea de 18.498,8 quil\xc3\xb2metres quadrats designats federalment com a reserves \xc3\xadndies. En ordre descendent d'\xc3\xa0rea en el comtat, les reserves s\xc3\xb3n la reserva \xc3\xadndia navajo, la reserva \xc3\xadndia hualapai, la reserva \xc3\xadndia hopi, la reserva \xc3\xadndia havasupai i la reserva \xc3\xadndia kaibab. La reserva havasupai \xc3\xa9s l'\xc3\xbanica que est\xc3\xa0 localitzada completament dins del comtat."